Държавен вестник, бр. 102, 2017 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  102
структурни и инвестиционни фондове, на-
ричана по-нататък „ИСУН“, не по-късно от 
датата на публикуване на обява за откриване 
на процедура чрез подбор.“
6. В ал. 15 думите „чл. 7 и чл. 14а, ал. 3 и 
4“ се заменят с „чл. 5 и 6“.
7. В ал. 16 думите „чл. 7 и чл. 14а, ал. 3 и 
4“ се заменят с „чл. 5 и 6“.
§ 14. В чл. 31 се създава т. 15:
„15. разходи за строително-монтажни рабо-
ти, извършени преди посещението на място 
по чл. 38.“
§ 15. Глава трета се изменя така:
„ Г л а в а  т р е т а
РЕД ЗА КАНДИДАТСТВАНЕ
Чл. 33. (1) Производството по предоставяне 
на безвъзмездна финансова помощ чрез подбор 
започва в деня на публикуването на обява 
за откриване на процедурата чрез подбор в 
ИСУН. Обявата се издава от изпълнителния 
директор на РА след одобрение от министъра 
на земеделието, храните и горите или упъл-
номощено от него лице. Обявата съдържа 
началния и крайния срок за приемане на 
проектни предложения, както и бюджета на 
подмярката за съответния период на прием. 
Обявата може да бъде оспорена в срока по 
чл. 27, ал. 2, изречение второ от Закона за 
управление на средствата от Европейските 
структурни и инвестиционни фондове, наричан 
по-нататък „ЗУСЕСИФ“.
(2) Периодът на прием не може да бъде 
по-кратък от 60 календарни дни. 
(3) В обявата по ал. 1 могат да бъдат опре-
делени и допълнителни ограничения относно 
допустимите за финансова помощ разходи, 
инвестиции, кандидати и интегрирани про-
екти. В обявата се определят нововъведените 
стандарти на Европейския съюз, за които са 
допустими инвестиции в конкретния прием.
(4) Обявата по ал. 1 може да бъде изменя-
на при условията на чл. 26, ал. 7 ЗУСЕСИФ.
(5) Безвъзмездна финансова помощ по 
подмярка 4.2. „Инвестиции в преработка/
маркетинг на селскостопански продукти“ се 
предоставя по реда на ЗУСЕСИФ и съобразно 
тази наредба.
Чл. 34. (1) Кандидатите могат да искат 
разяснения по условията за предоставяне 
на финансова помощ в срок до три седмици 
преди изтичането на срока за кандидатстване 
на посочен в обявата електронен адрес. Ра­
зясненията се утвърждават от ръководителя на 
управляващия орган на ПРСР. Разясненията 
се дават по отношение на условията за кан-
дидатстване, не съдържат становище относно 
качеството на проектното предложение и са 
задължителни за всички кандидати.
(2) Разясненията се публикуват на електрон-
ните страници на МЗХГ, на РА и на ИСУН 
до две седмици преди изтичане на крайния 
срок за кандидатстване. 
Чл. 35. (1) Кандидатстването се извършва 
единствено чрез електронно подадено про-
ектно предложение в ИСУН до областната 
дирекция на Държавен фонд „Земеделие“ 
по място на извършване на инвестицията. В 
случаите на включени в проектното предло-
жение строително-монтажни работи техни-
ческите или работните проекти могат да се 
представят на хартиен носител в съответната 
областна дирекция на ДФЗ – РА, по място на 
извършване на инвестицията. 
(2) Проектното предложение се състои от:
1. електронен формуляр за кандидатстване 
по образец съгласно приложение № 11;
2. основна информация за проектното 
предложение съгласно приложение № 12;
3. документи съгласно приложение № 12а.
(3) С квалифициран електронен подпис, 
наричан по-нататък „КЕП“, кандидатът под-
писва единствено електронния формуляр, 
което удостоверява достоверността на всички 
приложени документи. Когато кандидатът се 
представлява от няколко лица заедно, фор-
мулярът се подписва от всяко от тях с КЕП. 
Когато проектното предложение се подава 
от упълномощено лице, се прилага копие на 
изрично нотариално заверено пълномощно и 
формулярът се подписва с КЕП на упълно-
мощеното лице. 
(4) Документите се прилагат към форму-
ляра за кандидатстване във формат „рdf“, 
„xls“ или друг формат, указан в приложение 
№ 12а. Основната информация за проектното 
предложение се прилага във формат „рdf“, 
подписан от кандидата, и във формат „xls“. 
Оригиналите на документите се съхраняват 
от кандидата/бенефициента и се представят 
при поискване.
(5) Документите, приложени към формуля-
ра за кандидатстване, както и тези, представени 
от кандидатите/бенефициентите в резултат на 
допълнително искане от РА, трябва да бъдат 
представени на български език. Когато ори-
гиналният документ е изготвен на чужд език, 
той трябва да бъде придружен с превод на 
български език, извършен от заклет преводач, 
а когато документът е официален по смисъла 
на Гражданския процесуален кодекс – да бъде 
легализиран или с апостил. Когато държавата, 
от която произхожда документът, е страна по 
Конвенцията за премахване на изискването 
за легализация на чуждестранни публични 
актове, ратифицирана със закон (ДВ, бр. 47 
от 2000 г.), и има договор за правна помощ с 
Република България, освобождаващ докумен-